Medicinski fakultet Univerziteta u Novom Sadu

**Medicinski fakultet Univerziteta u Novom Sadu** je visokoobrazovna i naučna ustanova na kojoj se obavljaju studije prvog, drugog i trećeg stepena, kao i studije za inovaciju znanja i stručnog obrazovanja iz oblasti medicine. Studiranje se sprovodi na srpskom i engleskom jeziku.

Na fakultetu se organizuju studijski programi za sticanje zvanja doktor medicine, doktor stomatologije i magistar farmacije. Programi se sprovode u vidu integrisanih studija u trajanju od dvanaest semestara za studije medicine, odnosno deset semestara za studije stomatologije i farmacije. Pored ovih, realizuju se i akademske i strukovne studije zdravstvene nege (prve studije ovakve vrste u Srbiji i regionu). Na Fakultetu se organizuju i studije drugog i trećeg stepena, kao i programi za specijalizacije i stručno usavršavanje. 

Studije se ostvaruju na osnovu akreditovanih programa za sticanje visokog obrazovanja u skladu sa pravilima studiranja zasnovanim na evropskom sistemu prenosa i akumulacije bodova. Nastavni programi objedinjuju bazično predmedicinsko obrazovanje sa bazičnim medicinskim obrazovanjem.

Nastava se odvija u institutima za bazičnu premedicinsku i medicinsku edukaciju, zavodima za obrazovanje iz preventivnih grana medicine kao i na 29 klinika i 8 regionalnih zdravstvenih centara širom Vojvodine. Od školske 2005/06 godine nastava se realizuje po novom Planu i programu studija koji je usklađen sa planovima i programima medicinskih fakulteta u okruženju i Evropi, odnosno sa preporukama Bolonjske deklaracije.

## Istorijat
Fakultet je osnovan 18. maja 1960, a prvo predavanje je održano iz hemije 15. oktobra te godine. Predavanja su održavana u različitim obrazovnim institucijama sve do 1965, kada je izgrađena nova zgrada u neposrednoj blizini novosadskog Kliničkog centra. Prvi dekan fakulteta je bio prof. dr Nikola Vujić (od 1960. do 1962. godine).

### Dekani
* prof. dr Nikola Vujić (1960-1962),
* prof. dr Dragoljub Dimković (1962-1964),
* prof. dr Miloš Aranicki (1964-1965),
* prof. dr Radivoj Milin (1965-1969),
* prof. dr Strahinja Marinkov (1969-1970),
* prof. dr Radivoj Milin (1970-1971),
* prof. dr Stojan Vučković (1971-1973),
* prof. dr Mihailo Bajić (1973-1977),
* prof. dr Dušan N. Popović (1977-1981),
* prof. dr Aleksandar Svirčević (1981-1988),
* prof. dr Aleksandar Momčilović (1988-1992),
* prof. dr Pavle Budakov (1992-2000),
* prof. dr Stevan Popović (2000-2009)
* prof. dr Nikola Grujić (2009- 2015).
* prof.dr.Snežana Brkić (2015-2018)

## Zavodi i katedre

* zavod za anatomiju,
* zavod za fiziologiju,
* zavod za farmaciju,
* zavod za farmakologiju, toksikologiju i kliničku farmakologiju.
* katedra opšteobrazovnih predmeta,
* katedra za anatomiju,
* katedra za biohemiju,
* katedra za dermatovenerološke bolesti,
* katedra za epidemiologiju,
* katedra za farmaciju,
* katedra za farmakologiju i toksikologiju,
* katedra za fiziologiju,
* katedra za gerijatriju,
* katedra za ginekologiju i opstetriciju,
* katedra za higijenu,
* katedra za hirurgiju,
* katedra za histologiju i embriologiju,
* katedra za infektivne bolesti,
* katedra za internu medicinu,
* katedra za medicinsku rehabilitaciju,
* katedra za medicinu rada,
* katedra za mikrobiologiju sa parazitologijom i imunologijom,
* katedra za neurologiju,
* katedra za oftalmologiju,
* katedra za onkologiju,
* katedra za opštu medicinu,
* katedra za otorinolaringologiju,
* katedra za patologiju,
* katedra za patološku fiziologiju,
* katedra za pedijatriju,
* katedra za psihijatriju i medicinsku rehabilitaciju,
* katedra za radiologiju,
* katedra za socijalnu medicinu i zdravstvenu statistiku sa informatikom,
* katedra za stomatologiju,
* katedra za stomatologiju sa maksilofacijalnom hirurgijom,
* katedra za sudsku medicinu,
* katedra za urgentnu medicinu,
* katedra za zdravstvenu negu.

## Reference

## Vanjske veze
* Medicinski fakultet Novi Sad 
* Učenje na daljinu MFNS 
* Klub studenata stomatologije